CELEX: 62013CN0506
Language: lt
Date: 2013-09-19 00:00:00
Title: Byla C-506/13 P: 2013 m. rugsėjo 19 d. Lito Maieftiko Gynaikologiko kai Cheirourgiko Kentro A. E. pateiktas apeliacinis skundas dėl 2013 m. liepos 9 d. Bendrojo Teismo (ketvirtoji kolegija) sprendimo byloje T-552/11 Lito Maieftiko Gynaikologiko kai Cheirourgiko Kentro prieš Komisiją

23.11.2013   
            
            
               LT
            
            
               Europos Sąjungos oficialusis leidinys
            
            
               C 344/50
            
         2013 m. rugsėjo 19 d.Lito Maieftiko Gynaikologiko kai Cheirourgiko Kentro A. E. pateiktas apeliacinis skundas dėl 2013 m. liepos 9 d. Bendrojo Teismo (ketvirtoji kolegija) sprendimo byloje T-552/11 Lito Maieftiko Gynaikologiko kai Cheirourgiko Kentro prieš Komisiją
   
   (Byla C-506/13 P)
   2013/C 344/88
   Proceso kalba: graikų
   
      Šalys
   
   
      Apeliantė: Lito Maieftiko Gynaikologiko kai Cheirourgiko Kentro A. E., atstovaujama advokato E. Tzannini
   
      Kita proceso šalis: Europos Komisija
   
      Apeliantės reikalavimai
   
   
               —
            
            
               Patenkinti šį apeliacinį skundą.
            
         
               —
            
            
               Panaikinti 2013 m. liepos 9 d. Bendrojo Teismo sprendimą Nr. 575925 byloje T-552/11.
            
         
               —
            
            
               Pripažinti apeliacinį skundą priimtinu ir išnagrinėti šią bylą iš esmės arba grąžinti ją Bendrajam Teismui nagrinėti iš esmės.
            
         
               —
            
            
               Atmesti priešpriešinį Komisijos skundą, nes visi reikšmingi argumentai iš esmės yra nepriimtini ir bet kuriuo atveju nepagrįsti.
            
         
               —
            
            
               Patenkinti 2011 m. spalio 24 d.„Lito Maieftiko Gynaikologiko kai Cheirourgiko Kentro“ pareikštą ieškinį dėl 2011 m. rugsėjo 9 d. debeto avizos Nr. 3241109207 panaikinimo.
            
         
               —
            
            
               Panaikinti ginčijamą debeto avizą Nr. 3241109207 83 001,09 EUR sumai.
            
         
               —
            
            
               Priteisti iš Komisijos bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   
               1)
            
            
               Klaidingas teisės normos, būtent teisės normos, susijusios su nepripažinimu, kad debeto avizos gali būti vykdoma, aiškinimas dėl to, kad netaikytas SESV 263 straipsnis. Manydamas, kad Komisija nepasinaudojo turimomis viešosios valdžios prerogatyvomis ir debeto avizos tikslas yra pasinaudojimas Komisijai sutarties nuostatomis suteiktomis teisėmis, Bendrasis Teismas klaidingai pritaikė teisės normas.
            
         
               2)
            
            
               Teisės klaida, būtent klaidingas sąvokos „nepagrįstai sumokėta suma“ taikymas. Bendrasis Teismas sutartį, kiek tai susiję su nepagrįstai sumokėtos sumos sąvoka, išaiškino klaidingai ir visiškai netinkamai.
            
         
               3)
            
            
               Pagrindinių Bendrijos teisės principų pažeidimas, nes nebuvo atsižvelgta į „Lito Maieftiko Gynaikologiko kai Cheirourgiko Kentro“ argumentus dėl palūkanų dydžio. Bendrasis Teismas nepagrįstai nustatė, kad diena, nuo kurios pradedamos skaičiuoti palūkanos, yra kita diena po debeto avizoje nurodytos mokėjimo dienos.
            
         
               4)
            
            
               Neteisingas teisinių kriterijų taikymas Bendrajam Teismui vertinant įrodymus. Bendrasis Teismas nepagrįstai nesutiko su įdarbintų asmenų darbo valandomis.
            
         
               5)
            
            
               Teisės klaida ir klaidingas teisės normų taikymas faktinėms aplinkybėms. Bendrasis Teismas netaikė teisingų teisės normų nurodytoms faktinėms aplinkybėms, susijusioms su darbo apskaitos žiniaraščių teisiniu pobūdžiu ir funkcija.
            
         
               6)
            
            
               Akivaizdžios vertinimo klaidos, kiek tai susiję su procesinėmis teisės normomis, kuriomis užtikrinamos teisės į gynybą ir Komisijos ir „Lito Maieftiko Gynaikologiko kai Cheirourgiko Kentro“ turimų gynybos priemonių lygybė. Bendrasis Teismas klaidingai nusprendė, kad pateikti darbo apskaitos žiniaraščiai neatitinka sutarties nuostatose įtvirtintų reikalavimų, ir dėl to atmetė juos kaip įrodymus; be to, Bendrasis Teismas nusprendė, kad pateiktas susirašinėjimas negali įrodyti darbo valandų, kurias faktiškai išdirbo įdarbinti asmenys.
            
         
               7)
            
            
               Teisės klaida vertinant sąnaudų apskaičiavimo metodų (Cost Models) teisinį pobūdį.
            
         
               8)
            
            
               Teisės klaida, susijusi su Europos Komisijos piktnaudžiavimo įgaliojimais sąvoka.
            
         
               9)
            
            
               Klaidingas teisės normų taikymas faktinėms aplinkybėms, dėl ko priimtas klaidingas teismo sprendimas atmesti „Lito Maieftiko Gynaikologiko kai Cheirourgiko Kentro“ argumentus, kad ginčijama debeto aviza yra nepagrįsta.
            
         
               10)
            
            
               Teisės klaida, susijusi su teisėtų lūkesčių apsaugos principo vertinimu. Bendrasis Teismas suklydo nenusprendęs, kad Komisija, pažeisdama teisėtų lūkesčių apsaugos principą, sunaikino visą „Lito Maieftiko Gynaikologiko kai Cheirourgiko Kentro“ atliktą tiriamąjį darbą, nes nubaudė už visus galimus formalius nukrypimus nuo procedūros, kuri, kaip tvirtinama, turi būti laikoma teisinga, ir pareikalavo iš jos visos sumokėtos sumos.